सुकमा- २५० नक्सलियों ने किया आईजी के सामने सरेंडर, दो दर्जन हथियार जमा

सुकमा/रायपुर। छत्तीसगढ़ के सुकमा में मंगलवार को करीब साढ़े तीन सौ की संख्या में नक्सलियों व नक्सल समर्थकों ने सरेंडर किया है। इनमें 57 नक्सल सदस्य और बाकी 297 नक्सल समर्थक हैं। बस्तर आईजी एसआरपी कल्लूरी के सामने सरेंडर करते हुए उन्होंने कुल 17 हथियार भी जमा किए। ये है मामला...

- जिला पुुलिस सुकमा की ओर से दी गई जानकारी के मुताबिक खोखली माओवादी विचारधारा और शोषण, अत्याचार, भेदभाव एवं हिंसा से तंग आकर नक्सलियों व नक्सल समर्थकों ने सरेंडर किया है।

- 57 नक्सलियों में से 15 नक्सली छत्तीसढ़ सरकार द्वारा ईनामी, 11 नक्सली एसपी द्वारा ईनामी और 7 स्थायी वारंटी हैं। इनमें 17 ने भरमार बंदूक के साथ सरेंडर किया है।

यहां के हैं नक्सल समर्थक

- जिन नक्सल समर्थकों ने पुलिस के सामने सरेंडर किया है उनमें केरलापाल माझीपारा के 53, पटेलपारा केरलापाल के 45, पोटमपारा के 38, बोरगुड़ा के 5, गोंदपल्ली मोसलपारा के 50, जीरमपाल के 26, जैमेर के 10, पालेम के 11, धुररास के 3, बड़ेसेट्टी के 8, धुरगुड़ा के 35, पांडूपारा के 13 लोग शामिल हैं।

प्रोत्साहन राशि दी गई

- इस मौके पर आईजी के अलावा सुकमा के कलेक्टर, सीआरपीएफ के डीआईजी समेत आस-पास के जिलों के कई पुलिस अफसर मौजूद थे।

- सभी 57 नक्सलियों को 10-10 हजार रुपए की प्रोत्साहन राशि प्रदान की गई।

- कार्यक्रम में सम्मिलित नक्सलियों व नक्सल समर्थकों ने एक साथ मिलकर भोजन भी किया।